تئی غم اگاں چَلّویے بہ بیتّیں )
زمانگے بی تئی یاد مارا
چو طفلے ءَ لنککاں اَڑینتگ
اے ٹونک تاں مردمءَ نصیب اِنت
اے مُونجھ تاں مردمءَ قرار اِنت
کہ روچ مہر اِنت تو گردگائے
کہ دیگر اِنت ءُ نیتکگ ئے تو
تھاری ءَ باز ترس مان اِنت
لَداں توارانی اِسم گَرد اَنت
زِرءَ مرو چول گریوگی بنت
دلءَ مکن ارس کندگی بنت
من عمر ءِ دو بہر اِشتگوں اے
کمال دردانی سنگتیءَ
نی کمّ پَش کپتہ ، جیڑگاؤں
تئی غم اگاں آسِنے بہ بیتّیں
من اِشکرانی دپءَ چگلدا
بہ چُپتیں گُرزانی گْراں بَریّاں
داں صُورت ئِِے قالبءَ مہ یَتکیں
تئی غم اگاں چَلّویے بہ بیتّیں
من دؤر داتیں چو کوڑویے ءَ
ہمانترءَ کہ سما مہ رَپتیں
بگندے اے وڑ قرار اتکیں
میرساگر